Rikunarita-ORG/Wikinium huggingface dataset:
# Stephen Leacock

| Stephen Leacock |
| --- |
|  Stephen Leacock |
| Henkilötiedot |
| **Syntynyt** | 30. joulukuuta 1869 Swanmore, Hampshire, Britannia |
| **Kuollut** | 28. maaliskuuta 1944 (74 vuotta) Toronto, Kanada |
| Kansalaisuus | Kanada |
| Ammatti | kirjailija |
| Kirjailija |
| **Äidinkieli** | englanti |
| **Tuotannon kieli** | englanti |
| Aiheesta muualla |
| Löydä lisää kirjailijoitaKirjallisuuden teemasivulta |
| [ Muokkaa Wikidatassa ]  |
| Infobox OK |

**Stephen Leacock** (30. joulukuuta 1869 Swanmore, Hampshire, Britannia – 28. maaliskuuta 1944 Toronto, Kanada) oli brittiläissyntyinen kanadalainen kirjailija.

Leacock muutti perheensä kanssa kuusivuotiaana Kanadaan. Hän oli Montrealissa McGillin yliopistossa kansantaloustieteen professori 1903–1936. Tutkimuksen alalla hänen merkittävin työnsä on *Elements of Political Science* (1906). Hänen maineensa perustuu kuitenkin ensisijaisesti humoristisiin teoksiin. Hän aloitti kirjoittajana montrealilaisessa *Star*-lehdessä lyhyillä sketseillä, jotka myöhemmin 1912 ilmestyivät kirjana *Sunshine Sketches of a Little Town*. Hänen omaelämäkertansa *The Boy I Left Behind Me* (1946) jäi kesken.

Leacockin nimeä kantaa The Stephen Leacock Medal for Humour, jota jakaa The Leacock Associates kirjallisesta huumorista.

## Suomennetut teokset

* *Pukinsorkka* (*Nonsense Novels*), suom. Uuno Kailas, Jyväskylä: Gummerus 1923
* *Naurua naamion takaa : uusia romaaniparodioja*, suom. Leo Anttila, Jyväskylä: Gummerus 1926

## Lähteet

## Aiheesta muualla

* Kuvia tai muita tiedostoja aiheesta Stephen Leacock Wikimedia Commonsissa
# Yukta Mookhey

| Yukta Mookhey |
| --- |
|  Yukta Mookhey vuonna 2017. |
| Henkilötiedot |
| **Syntynyt** | 7. lokakuuta 1977 Bangalore, Karnataka, Intia |
| Ammatti | malli näyttelijä |
| Puoliso | Prince Tuli (2008–2014) |
| Lapset | 1 |
| Näyttelijä |
| Aktiivisena | 1999– |
| Aiheesta muualla |
| IMDb  |
| [ Muokkaa Wikidatassa ]  |
| Infobox OK |

**Yukta Mookhey** (s. 7. lokakuuta 1977 Bangalore, Karnataka) on intialainen malli ja näyttelijä. Sijoituttuaan toiseksi Miss Intia -kilpailussa hän voitti Miss Maailma -kilpailun Lontoossa vuonna 1999. Myöhemmin hän on esiintynyt muutamissa intialaisissa elokuvissa.

## Filmografia

| Elokuva | Vuosi | Rooli | Kieli | Muuta |
| --- | --- | --- | --- | --- |
| 2001 | *Poovellam Un Vasam* |  | Tamili | Erikoisesiintyminen |
| 2002 | *Pyaasa* | Sheetal | Hindi |  |
| 2006 | *Katputtli* | Anju | Hindi |  |
| 2006 | *Love In Japan* |  | Hindi | Erikoisesiintyminen |
| 2007 | *Kab Kahaba Tu I Love You* |  | Bhojpuri |  |
| 2008 | *Memsahab* | Anjali | Hindi |  |
| 2019 | *Good Newwz* | IVF-keskuksen potilas | Hindi |  |

## Lähteet

## Aiheesta muualla

* Kuvia tai muita tiedostoja aiheesta Yukta Mookhey Wikimedia Commonsissa

* Yukta Mookhey Internet Movie Databasessa. (englanniksi)
# Rana Daggubati

| Rana Daggubati |
| --- |
|  Rana Daggubati vuonna 2012. |
| Henkilötiedot |
| **Syntynyt** | 14. joulukuuta 1984 Chennai, Tamil Nadu, Intia |
| Ammatti | elokuvanäyttelijä elokuvatuottaja |
| Näyttelijä |
| Palkinnot |
|
Paras telugumiestulokas (Filmfare Awards South 2010) Paras miestulokas (CineMAA Awards 2011) Paras miestulokas (Zee Cine Awards 2012)
 |
| Aiheesta muualla |
| Viralliset kotisivut |
| IMDb  |
| [ Muokkaa Wikidatassa ]  |
| Infobox OK |

**Rana Daggubati** (s. 14. joulukuuta 1984 Chennai, Tamil Nadu, Intia), yleensä pelkästään **Rana**, on intialainen näyttelijä. Hän on esiintynyt hindin-, telugun- ja tamilinkielisissä elokuvissa. Rana sai vuoden parhaan miestulokkaan palkintoja sekä Tollywood- että Bollywood-debyyteistään, vuosina 2010 ja 2011 ilmestyneillä elokuvilla *Leader* ja *Dum Maaro Dum*.

Ennen näyttelijänuraansa Rana on työskennellyt myös elokuvatuottajana. Ensimmäinen hänen tuottamansa elokuva oli vuoden 2006 *Bommalata*, joka sai vuoden parhaan telugunkielisen elokuvan kansallisen elokuvapalkinnon. Vuonna 2006 hän sai myös parhaista erikoistehosteista Nandi Awards -palkinnon elokuvalla *Sainikudu*.

*The Times of Indian* järjestämässä äänestyksessä Rana valittiin vuoden 2011 lupaavimmaksi miestulokasnäyttelijäksi Bollywoodissa. Lehti valitsi hänet myös saman vuoden 20:nneksi haluttavimmaksi mieheksi.

## Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2010 | *Leader* | Arjun Prasad | telugu | Parhaan telugumiestulokkaan Filmfare Awards South -palkinto Parhaan miestulokkaan CineMAA Awards -palkinto |
| 2011 | *Dum Maaro Dum* | DJ Joki Fernandes | hindi | Parhaan miestulokkaan Zee Cine Awards -palkinto Parhaan miestulokkaan Filmfare Awards -ehdokkuus |
| *Nenu Naa Rakshasi* | Abhimanyu | telugu |  |
| 2012 | *Naa Ishtam* | Ganesh | telugu |  |
| *Department* | Shiv Narayan | hindi |  |
| *Krishnam Vande Jagadgurum* | B. Tech Babu | telugu |  |
| 2013 | *Yeh Jawaani Hai Deewani* |  | hindi |  |
| *Something Something* |  | telugu |  |
| *Arrambam* |  | tamili |  |
| *Rudhramadevi* |  | telugu/tamili |  |
| 2015 | *Baahubali: The Beginning* |  | telugu/tamili |  |
| 2017 | *The Ghazi Attack* |  | telugu/hindi |  |
| 2017 | *Baahubali: The Conclusion* |  | telugu/tamili |  |
| 2017 | *Nene Raju, Nene Mantri* | telugu |  |

## Lähteet

## Aiheesta muualla

* Rana Daggubati Internet Movie Databasessa. (englanniksi)
* Rana Daggubatin kotisivut
# Ostovoimapariteetti

Valtioiden ostovoimapariteettikorjattu bruttokansantuote Yhdysvaltain dollareina (Kansainvälisen valuuttarahaston World Economic Outlook Databasen lokakuun 2015 maatietojen mukaan).
**Ostovoimapariteetti** (engl. *purchasing power parity*, *PPP*) kertoo arvion vaihtokurssista, joka tarvitaan muuttamaan kahden maan vaihtokurssit ostovoimaltaan yhtäläisiksi.

Ostovoimapariteettia tarvitaan erityisesti, kun halutaan verrata kahden maan elintasoja. Jos tietyn hyödykekorin hinta olisi esimerkiksi 25 Englannin puntaa tai 50 Yhdysvaltain dollaria, olisi ostovoimapariteetti silloin 1 £ = 2 $. Ostovoimapariteetti ei yleensä ole sama kuin todellinen vaihtokurssi.

Suora bruttokansantuotteiden vertailu ei mittaa tarkasti kulutuksen määrää, koska hintatasoissa on suuria eroja.*lähde?* Esimerkiksi Suomen bruttokansantuote henkeä kohden vuonna 2005 oli 37 014 USD, mutta ostovoimakorjattu bruttokansantuote oli 31 208 USD.

Kansainvälisen valuuttarahaston mukaan ostovoimakorjattu bruttokansantuote ei ole sopivin mittari mittaamaan maiden kokoa maailmantaloudessa, koska ostovoimakorjattuihin hintatasoihin vaikuttaa suljetun sektorin palvelut, jotka ovat relevantimpia maan sisällä kuin globaalisti. IMF:n mukaan bruttokansantuote nimellisillä hinnoilla on relevantimpi maiden koon vertaamiseen maailmantaloudessa.

## Lähteet
# Freedom House

| Freedom House |
| --- |
|  |
| Perustettu | 31. lokakuuta 1941 |
| Tyyppi | yleishyödyllinen yhteisö |
| Toimiala | demokratia, poliittiset vapaudet, ihmisoikeudet |
| Päämaja | Washington DC, Yhdysvallat |
| Toiminta-alue | maailmanlaajuinen |
| Puheenjohtajat | Michael Chertoff, Michael J. Abramowitz |
| Aiheesta muualla |
| Sivusto |
| Infobox OKNimi-testi OK |

Vapaustilanne vuodelta 2020
  Vapaa (83 maata)
  Osittain vapaa (63 maata)
  Ei-vapaa (49 maata)
Kartta vuoden 2017 raportista, sinisellä merkityt maat ovat Freedom Housen mukaan edustuksellisia demokratioita eli niihin on valittu poliittiset päättäjät demokratian arvojen mukaan.
**Freedom House** on yhdysvaltalainen laitos, joka sanoo työskentelevänsä demokratian ja vapauden puolesta. Järjestön perustivat lukuisat henkilöt vuonna 1941, perustajien joukossa oli muun muassa Eleanor Roosevelt.

Freedom House julkaisee raportissaan vuosittain luettelon, jossa arvioidaan maailman maat vapaiksi, osittain vapaiksi ja ei-vapaiksi. Luokittelussa otetaan huomioon niin poliittinen kuin ihmistenkin vapaus. Freedom House on muun muassa pudottanut Vladimir Putinin aikana Venäjän osittain vapaasta ei-vapaaksi maaksi. Esimerkiksi Kuuba on mainittu koko sosialistisen historiansa ajan ei-vapaaksi huonoimmilla mahdollisilla arvosanoilla. Samaan arvosanaan pääsevät muun muassa Pohjois-Korea, Sudan, Turkmenistan, Uzbekistan, Libya, Syyria ja Tiibet.

Freedom House ei anna objektiivisia perusteluja luokitteluilleen, vaan pisteyttää maita pistein 1–7 erilaisten kysymysten perusteella, esimerkiksi: ”Kohdellaanko väestöä yhdenvertaisesti lain edessä?” niin, että 7 on heikoin tilanne ja 1 on paras tilanne.

## Rahoitus

Freedom Housea rahoittavat lukuiset säätiöt, kuten Lynde and Harry Bradley Foundation, Sarah Scaife Foundation ja Soros Foundation. Se saa 2/3 tuloistaan Yhdysvaltain hallitukselta, National Endowment for Democracyn, Yhdysvaltain kehitysyhteistyöviraston ja sisäministeriön kautta.

## Kritiikki

Koska Freedom Housella on läheiset yhteydet Yhdysvaltain hallintoon, muun muassa Noam Chomsky ja Edward S. Herman kritisoivat kirjassaan *Manufacturing Consent* sen suhtautuvan arvioitaviin maihin sen mukaan, ovatko ne hyödyksi Yhdysvaltojen intresseille. Räikeimpänä esimerkkinä Chomsky ja Herman pitävät sitä, kun Freedom House kuvaili El Salvadoria 1980-luvulla hallinneen ja omia kansalaisiaan murhanneen hallinnon järjestämiä vaaleja ”ihailtavaksi”.

## Lähteet

## Aiheesta muualla

* Freedom House
* Freedom House: when "freedom" is only a pretext, Voltaire Network, September 2004
* What is "good" press freedom? The difficulty of measuring freedom of the press worldwide (Arkistoitu – Internet Archive), Christina Holtz-Bacha, 2004.
* Freedom House Publications
# Kuwaitin lippu

Kuwaitin lippu.
**Kuwaitin lippu** otettiin käyttöön 7. syyskuuta 1961, virallisesti 24. marraskuuta 1961. Lipun värit tarkoittavat seuraavia asioita:

* Valkoinen puhtautta
* Musta vihollisen tappiota
* Vihreä hedelmällisyyttä
* Punainen vihollisen verta kuwaitilaisten miekoissa

## Lähteet

* Dorling Kinderley Limited, London: *Suuri lippukirja*, s. 187.  Suomentanut Niina Mäki-Kihniä. The Bonnier Group, 2010.  ISBN 978-952-220-281-9

### Viitteet

NäytäAasian valtioiden liput

|  |  |  |  |  |  |  |  |
| --- | --- | --- | --- | --- | --- | --- | --- |
| Afganistan | Arabiemiirikunnat | Armenia | Azerbaidžan | Bahrain | Bangladesh | Bhutan | Brunei |
| Etelä-Korea | Filippiinit | Georgia | Indonesia | Intia | Irak | Iran | Israel |
| Itä-Timor | Japani | Jemen | Jordania | Kambodža | Kazakstan | Kiina | Kirgisia |
| Kuwait | Laos | Libanon | Malediivit | Malesia | Mongolia | Myanmar | Nepal |
| Oman | Pakistan | Pohjois-Korea | Qatar | Saudi-Arabia | Syyria | Singapore | Sri Lanka |
| Tadžikistan | Taiwan | Thaimaa | Turkki | Turkmenistan | Uzbekistan | Venäjä | Vietnam |
# Toisen asteen oppilaitos

**Toisen asteen oppilaitos** on perusasteen jälkeisiin opintoihin tarkoitettu opisto, jollaisia ovat muun muassa ammattioppilaitos ja lukio.

Toisen asteen opinnot johtavat ylioppilastutkinnon ja/tai ammatillisen perustutkinnon suorittamiseen. Näiden opintojen jälkeen opiskelijalla on oikeus hakea jatkokoulutukseen yliopistoon ja ammattikorkeakouluun. Ammatillinen perustutkinto antaa myös suoraan ammattipätevyyden opiskeltuun ammattiin.

Perusasteeksi katsotaan peruskoulu ja korkea-asteeksi korkeakouluopinnot.

## Toisen asteen koulutus maittain

### Alankomaat

Alankomaiden koulutusjärjestelmässä perusasteen jälkeen on opiskelijalla mahdollisuus valita yksi neljästä oppikokonaisuudesta. Eripituiset tutkintokokonaisuudet kestävät opintosuunnitelman mukaisesti suoritettuna 4–6 vuotta. Perustason tutkinto on nimeltään *voorbereidend middelbaar beroepsonderwijs* eli *VMBO*, joka vastaa ammattikoulua ja kestää neljä vuotta.

Viisi vuotta kestävä *HAVO* eli *hoger algemeen voortgezet onderwijs* on ammattikorkeakouluun valmistava yleissivistävä tutkinto. *VWO* eli *voorbereidend wetenschappelijk onderwijs* on kuusivuotinen yliopisto-opintoihin valmistava tutkinto.

### Ruotsi

Ruotsissa toisen asteen koulutusta uudistettiin 1970-luvulla, jolloin lukio- ja ammattikoulutus yhdistettiin uudeksi koulumuodoksi nimeltä *gymnasieskola*. Nykyään koulun käy valtaosa ikäluokasta.

### Suomi

Suomen koulujärjestelmässä peruskoulun jälkeen opiskelija voi valita yleissivistävän tai ammattiin valmistavan opiston eli yleensä lukion tai ammattioppilaitoksen. Lisäksi toisen asteen oppilaitoksia voivat olla esimerkiksi kansanopistot ja aikuiskoulutuskeskukset. Lukio-opinnot kestävät useimmiten kolme vuotta ja koostuvat kaikille yhteisten kurssien lisäksi vapaavalintaisista kursseista.

Useimpiin toisen asteen oppilaitoksiin haetaan toisen asteen yhteishaussa. Toisinaan hakuprosessiin voi sisältyä valinta- tai soveltuvuuskoe.

*Toisen asteen tutkinnoiksi* tai *keskiasteen tutkinnoiksi* kutsutaan Suomessa ylioppilas- sekä ammattikoulututkintoja. Aiempi nimitys ammattikoulututkinnoille oli kouluasteen tutkinto.

1. elokuuta 2021 alkaen toisen asteen opinnot ovat opiskelijoille maksuttomia. Saman uudistuksen myötä oppivelvollisuusikä nousee 18 vuoteen.

### Yhdysvallat

Yhdysvalloissa toisen asteen oppilaitokseksi luetaan muun muassa lukiota vastaava high school.

## Katso myös

* Toisen asteen oppilaitosten vertailu

## Lähteet
# Kivitys

Avionrikkojan kivittäminen. Iranilainen 1850-luvun maalaus.
Kartta, josta nähdään maat, joissa julkinen kivittäminen on rangaistus oikeudellisella tai muulla tavalla.
Rembrandtin maalaus *Pyhän Stefanuksen kivitys*, 1625.
**Kivitys** on teloitusmenetelmä, jossa ryhmä kivittää tuomitun kuoliaaksi. Rangaistusmuodon vastustajien mukaan kivitys on raaka kidutusmuoto, jota käytetään etenkin naisten vapauden ja seksuaalisuuden rajoittamiseksi ja siitä rankaisemiseksi.

Kivityksestä on kuvauksia antiikin Kreikasta prostituoitujen, avionrikkojien ja murhaajien rangaistuksena. Kivitysrangaistus kuului myös juutalaisuuteen ja se tunnetaan Mooseksen kirjoissa ja Talmudissa. Apostolien teoissa on kirjoitettu, miten juutalaiset kivittivät diakoni Stefanuksen kuoliaaksi, kun hän puolusti kristinuskoa. Stefanuksesta tuli näin kristinuskon ensimmäinen marttyyri. Johanneksen evankeliumissa Jeesus kuitenkin vastusti kivitystä, ja hänen repliikkinsä "syytön heittäköön ensimmäisen kiven" on tullut kuuluisaksi (Joh. 8:7).

## Kivitys islamissa

Kivitysrangaistus siirtyi juutalaisuudesta islamiin, ja Ibn Hisham kertoo 800-luvulla, miten Muhammed määräsi kaksi huorintekijää, miehen ja naisen, kivitettäväksi. Kivitys on islamissa rangaistus huorinteosta tai sodomiasta eli homoseksuaalisuudesta.

### Koraani

Kivitystä ei ole mainittu Koraanissa, mikä aiheutti ihmettelyä muslimien keskuudessa 800-luvulla. Asiaa selitti Ibn Majah kertomuksella, jonka mukaan lammas olisi syönyt kyseisen Koraanin kohdan:

> *”Aišan kerrotaan sanoneen: kivittämistä ja aikuisen rintaruokintaa koskevista jakeista tuli kymmenen kertaa ilmoitus, ja niitä koskeva paperi oli tyynyni alla. Kun Jumalan lähettiläs kuoli, olimme kaikki mietteissämme hänen kuolemastaan, ja kesy lammas söi paperin.”*
>
>

Lainattu *hadith* on arvioitu luokkaan *hasan*, mikä on toiseksi korkein taso ja tarkoittaa "hyvä". Toisen version mukaan kalifi Umarin nimittämä Zaid ibn Thabitin komitea vaati kullekin säkeelle kaksi takaajaa, jotta se hyväksyttäisiin Koraaniin. Kun vain kalifi Umar itse muisti kivitysjakeen, se jätettiin pois Koraanista.

### Kivityskäytännöt

Kivitys on laillista Iranissa, Mauritaniassa, osissa Nigeriaa, Pakistanissa, Qatarissa, Saudi-Arabiassa, Somaliassa, Sudanissa, Arabiemiraateissa ja Jemenissä. Lisäksi sitä käytetään muun muassa Irakissa ja Afganistanissa. Iranin islamilaisen rikoslain mukaan aviorikoksesta tuomittu mies tulee haudata vyötärön, ja nainen rinnan syvyydelle kivitystä varten. Kivet eivät saa olla niin isoja, että ne aiheuttaisivat välittömän kuoleman.

Averroës, joka oli kuuluisa filosofi ja Aristoteleen tulkitsija, toimi 1100-luvulla myös šariatuomarina Córdobassa al-Andalusissa. Hän katsoi, että aviorikoksen tehnyt musliminainen tuli kivittää kuoliaaksi kaivamatta kuoppaa. Tämä tarkoitti sitä, että rangaistukseen kuului myös takaa-ajo.

## Lähteet

## Aiheesta muualla

* Pipsa Palttala: Iran aikoo kivittää kahden lapsen äidin hengiltä. Helsingin Sanomat 5.7.2010.
# Muhammad ibn Hammam

Muhammad ibn Hammam
**Muhammad ibn Hammam** (arab. محمد بن همام‎, s. 8. toukokuuta 1949 Doha) on qatarilainen jalkapallovaikuttaja, joka toimi Aasian jalkapalloliiton puheenjohtajana ja Kansainvälisen jalkapalloliitto Fifan varapuheenjohtajana. Fifa asetti hänet joulukuussa 2012 elinikäiseen toimintakieltoon.

Hammam valittiin Aasian jalkapalloliiton puheenjohtajaksi 2002. Hänen toimikaudellaan muun muassa perustettiin AFC Champions League ja Qatar sai 2022 maailmanmestaruuskilpailut. Aiemmin Hammam oli toiminut muun muassa Qatarin jalkapalloliiton, lentopalloliiton ja pöytätennisliiton puheenjohtajana.

Hammam valittiin Fifan hallituksen jäseneksi 1996. Maaliskuussa 2011 hän ilmoitti asettuvansa ehdolle Fifan puheenjohtajavaaleihin. Hammam kuitenkin vetäytyi korruptiosyytöksen vuoksi ehdokkuudesta toukokuun lopulla, alle viikko ennen vaaleja. Fifan eettinen komitea hyllytti hänet kaikesta jalkapallotoiminnasta tutkinnan ajaksi. Heinäkuussa 2011 eettinen komitea asetti Hammamin elinikäiseen toimintakieltoon Karibian jalkapalloliiton jäsenten lahjonnasta. Hammam kiisti syytökset ja valitti tuomiosta urheilun vetoomustuomioistuimeen, joka heinäkuussa 2012 perui tuomion todisteiden puutteellisuuden vuoksi. Myöhemmin Fifa aloitti uuden tutkinnan Hammamin toimista ja joulukuussa 2012 hän sai elinikäisen toimintakiellon toimistaan Aasian jalkapalloliiton toimitusjohtajana.

## Lähteet
# Yhdysvaltain ulkoministeriö

| Yhdysvaltain ulkoministeriö  |
| --- |
| U.S. Department of State |
|  |
|  Yhdysvaltain ulkoministeriön *Harry S. Truman*-rakennus. |
| Perustettu | 27. heinäkuuta 1789 |
| Toimivalta | Yhdysvaltain liittovaltion hallinto |
| Päätoimi­paikka | Harry S. Truman, Washington (DC), Yhdysvallat |
| Ministeri | Marco Rubio |
| Työntekijöitä | yli 30 000 |
| Vuosibudjetti | n. 35 mrd. USD |
| Aiheesta muualla |
| Sivusto |
| Infobox OK |

**Yhdysvaltain ulkoministeriö** (engl. *U.S. Department of State*, lyh. **DOS**) on Yhdysvaltain hallinnon ulkopolitiikan kehittämisestä ja toteuttamisesta sekä presidentin avustamisesta vastaava toimeenpano-osasto. Ulkoministeriön tärkeimpiä vastuualueita ovat Yhdysvaltain edustus ulkomailla, ulkomaanapu, ulkomaiset sotilaskoulutusohjelmat, kansainvälisen rikollisuuden torjunta sekä Yhdysvaltain kansalaisuuspalvelut. DOS avustaa presidenttiä ulkopoliittisissa kysymyksissä, neuvottelee sopimuksia ulkomaisten tahojen kanssa sekä edustaa Yhdysvaltoja YK:n toimielimissä.

Ulkoministeriön johtajana toimii Yhdysvaltain ulkoministeri. Ministeriö toimii *Harry S Truman Building* -nimisessä rakennuksessa Washington (DC):ssä

## Historia

Yhdysvaltain ulkoministeriö perustettiin 27. heinäkuuta 1789 ja on maan vanhin ministeriö.

## Budjetti

Yhdysvaltain ulkoministeriön budjetti vuonna 2021 oli 71,58 miljardia Yhdysvaltain dollaria. Vuonna 2020 budjetti oli 57,21 miljardia Yhdysvaltain dollaria.

## Lähteet

## Aiheesta muualla

* Kuvia tai muita tiedostoja aiheesta Yhdysvaltain ulkoministeriö Wikimedia Commonsissa

* Yhdysvaltain ulkoministeriön verkkosivut (englanniksi)
# Etelä-Arabian federaatio

| Etelä-Arabian federaatio Federation of South Arabia اتحاد الجنوب العربي *Ittihad al-Janūb al-‘arabī* |
| --- |
| 1962–1967 |
|  lippu |  vaakuna |
|  |
| Valtiomuoto | Britannian protektoraatti |
| Pääkaupunki | Aden |
| Historia |  |
| – perustettiin | 4. huhtikuuta 1962 |
| – itsenäisyys | 30. marraskuuta 1967 |
| Viralliset kielet | arabia |
| Edeltäjä |  Adenin siirtomaa |
| Seuraaja |  Jemenin demokraattinen kansantasavalta |
| Infobox OK |

**Etelä-Arabian federaatio** (arab. اتحاد الجنوب العربي‎, *Ittihad al-Janūb al-‘arabī*, engl. *Federation of South Arabia*) oli vuosina 1962–1967 Yhdistyneen kuningaskunnan alainen protektoraatti, joka myöhemmin itsenäistyi Etelä-Jemeniksi. Valtio perustettiin 4. huhtikuuta 1962 ja siihen kuului 15 emiirikuntaa. 18. tammikuuta 1963 siihen liitettiin Adenin siirtokunta. Etelä-Arabian federaatio lakkautettiin 30. marraskuuta 1967, kun se itsenäistyi Adenin kanssa Jemenin kansantasavallaksi.

Etelä-Arabian federaatio julkaisi myös omia postimerkkejä vuosina 1963–1967. Aluksi postimerkit olivat käyttökelpoisia koko Kansainyhteisössä.

Etelä-Arabian federaation postimerkkejä, hinnat vaihtelevat huomattavasti.
## Aiheesta muualla

* Kuvia tai muita tiedostoja aiheesta Etelä-Arabian federaatio Wikimedia Commonsissa
# Luettelo kielistä äidinkielenään puhuvien lukumäärän mukaan

Tämä on **luettelo kielistä kieltä äidinkielenään puhuvien määrän perusteella**. Luetteloon sisältyvät ainoastaan kielet, joita puhuu yli miljoona ihmistä.

## Puhutuimmat äidinkielet väestön mukaan

Taulukko puhutuimmista äidinkielistä. Luvut miljoonissa.| Kieli | Puhuja- määrä | Kielikunta | Kieliryhmä |
| --- | --- | --- | --- |
| mandariinikiina | 920   | siinotiibetiläinen | kiinalainen |
| espanjan kieli | 475   | indoeurooppalainen | romaaninen |
| englannin kieli | 373   | indoeurooppalainen | germaaninen |
| hindi | 344   | indoeurooppalainen | indoarjalainen |
| bengali | 234   | indoeurooppalainen | indoarjalainen |
| portugalin kieli | 232   | indoeurooppalainen | indoarjalainen |
| venäjän kieli | 154   | indoeurooppalainen | balttoslaavilainen |
| japanin kieli | 125   | japanilainen | japanilainen |
| kantoninkiina | 85,2 | siinotiibetiläinen | kiinalainen |
| vietnamin kieli | 84,6 | austroaasialainen | viet-muong |
| marathi | 83,1 | indoeurooppalainen | indoarjalainen |
| telugu | 82,7 | dravida | etelä-keskinen |
| turkin kieli | 82,2 | turkkilainen | oghuzkielet |
| wu-kiina | 81,8 | siinotiibetiläinen | kiinalainen |
| korean kieli | 81,7 | korealainen | isolaatti |
| ranskan kieli | 79,9 | indoeurooppalainen | romaaninen |
| tamili | 78,4 | dravida | eteläinen |
| saksan kieli | 75,6 | indoeurooppalainen | germaaninen |
| egyptinarabia | 74,8 | afroaasialainen | seemiläinen |
| urdu | 70,2 | indoeurooppalainen | indoarjalainen |
| jaavan kieli | 68,3 | austronesialainen | malaijilais-polynesialainen |
| pandžabi | 66,4 | indoeurooppalainen | indoarjalainen |
| italian kieli | 64,8 | indoeurooppalainen | romaaninen |
| gudžarati | 57,0 | indoeurooppalainen | indoarjalainen |
| länsipersia | 56,4 | indoeurooppalainen | iranilainen |
| bhodžpuri | 52,3 | indoeurooppalainen | indoarjalainen |
| hausa | 50,8 | afroaasialainen | tšadilainen |

## Puhutuimmat äidinkielet maailmassa prosenttiosuuden mukaan

Taulukko puhutuimmista äidin­kielistä osuuden mukaan. Luvut prosentteja maailman­väestöstä.| Sija | Kieli | Osuus |
| --- | --- | --- |
| 1 | mandariininkiina | 12,3 % |
| 2 | espanja | 6,0 % |
| 3 | englanti | 5,1 % |
| 3 | arabia | 5,1 % |
| 5 | hindi | 3,5 % |
| 6 | bengali | 3,3 % |
| 7 | portugali | 3,0 % |
| 8 | venäjä | 2,1 % |
| 9 | japani | 1,7 % |
| 10 | lahnda | 1,3 % |
| 11 | jaava | 1,1 % |

## Katso myös

* Luettelo kielistä puhujamäärän perusteella

## Lähteet
# Mahbubnagarin piirikunta

| Mahbubnagar |
| --- |
|  Mahbubnagarin piirikunta Telanganan kartalla. |
| Hallintokeskus | Mahbubnagar |
| Valtio – Osavaltio | Intia Telangana |
| Väkiluku (2011) | 4 042 191 |
| Aikavyöhyke | UTC+5:30 |
| Infobox OK |

**Mahbubnagarin piirikunta** (teluguksi మహబూబ్ నగర్ జిల్లా, *Mahabūb Nagar jillā*, urduksi ‏محبوب نگر ضلع‎‎, *Maḥbūb Nagar ẓilaʿ*) on yksi yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Mahbubnagar on sen pääkaupunki. Vuonna 2011 piirikunnassa asui 4 042 191 henkilöä.

## Lähteet

## Aiheesta muualla

* Kuvia tai muita tiedostoja aiheesta Mahbubnagarin piirikunta Wikimedia Commonsissa

Telanganan piirikunnat
* Adilabad
* Hyderabad
* Karimnagar
* Khammam
* Mahbubnagar
* Medak
* Nalgonda
* Nizamabad
* Rangareddi
* Warangal